kardosdrur/scandi-wiki huggingface dataset:
Klient (datalogi)

Klient er inden for datalogien enten et program, som benytter en tjeneste, eller en maskine som primært benytter tjenester fra servermaskiner.

Eksempel på et klientprogram er en webbrowser, som henter websider fra en webserver.

Eksempel på en klientmaskine er en kontor pc, som henter filer og elektronisk post fra en servermaskine på netværket. Her er filhåndtering og e-postklienten henholdsvis klientprogrammer for filserveren og postserveren.

Datalogi
Super Piratos

Super Piratos er en dansk stor salmiaklakridspastil fremstillet af det tyske slikproducent Haribo. Ordet og produktet er velkendt af stort set hele den danske befolkning. Posen er blå og forsiden indeholder en pirat (efter navnet) og en papegøje.

Udvikling 
Super Piratos blev lanceret i 1976,, som en videreudvikling af den klassiske Piratos, der især var populær i 1950'erne og 1960'erne.

Den mindre, klassiske Piratos markedsføres tilsyneladende ikke længere som selvstændigt produkt i Danmark, men fås som en bestanddel af lakridsblandingen Skipper Mix. I Tyskland markedsføres den som voksenlakrids med et salmiakindhold på 7,99% og har et saltindhold på ca. 10 gange indholdet i Super Piratos. Imidlertid anvendes i Super Piratos gummi arabicum, som gør pastillen hårdere og som medvirker til, at saltet i pastillen frigøres på en anden måde end i Piratos.

Udformning og prægning 

Pastillernes ene side er præget med forskellige motiver med sørøvertema, hvorfor de kan opfattes som dukater fra en sørøverskat:
 5 skattekiste
 10 huggert
 13 hajfinne
 15 skibskanon
 50 sørøverkikkert
 PIRATOS skibsanker

Andre produkter 
Findes også om Super Piratos Mini med samme ingrediensliste, men pastillen er nummeret mindre end de klassiske Piratos.

Haribo lancerede i starten af årtusindet Peberpiratos, som lignede Superpiratos, men var hårdere i konsistensen og med en noget anderledes smag. Som navnet antyder var det pebersmagen, der dominerede.
Peberpiratos blev produceret af Haribo, men er ikke set i handlen i et par år. De solgtes i såvel løssalg som i poser. Poserne havde lidt af identiteten fra de øvrige lakridser i piratos-familien, men var røde i stedet for blå.

Noter

Referencer

Kilder 
 Piratos næringsværdi på Haribos tyske hjemmeside
 Super Piratos næringsværdi på Haribos danske hjemmeside

Eksterne henvisninger 
 Haribos officielle hjemmeside

Lakrids
Radioaktivität (sang)

"Radioaktivität" (eng: Radioactivity) er titelnummeret på albummet Radioaktivität, udgivet af den tyske musikgruppe Kraftwerk i 1975.
Sangen, der omhandler radioaktivitet, ligger i umiddelbar forlængelse af nummeret "Geigerzähler" (eng: Geiger Counter) og fader langsomt over i sangen "Radioland" hen imod slutningen.

I sangen høres lyden af en elektrisk telegraf. Morsekoden der høres svarer til teksten i sangen.

Tekst 

"Radioactivity – Is in the air for you and me"
(Radioaktivitet – Er i luften for dig og mig) 

"Radioactivity – Discovered by Madame Curie" 
(Radioaktivitet – Opdaget af Madame Curie) 

"Radioactivity – Tune in to the melody" 
(Radioaktivitet – Stil ind på melodien) 

"Radioactivity – Is in the air for you and me" 
(Radioaktivitet – Er i luften for dig og mig)

"Radio Aktivität – Für dich und mich im All entsteht"
(Radioaktivitet – Til stede i alt hvad der omgiver os)

"Radio Aktivität – Strahlt Wellen zum Empfangsgerät"
(Radioaktivitet – Sender bølger til modtageren)

"Radio Aktivitat – Wenn's um unsere zukunft geht" 
(Radioaktivitet – Når det handler om vores fremtid)

"Radio Aktivitat – Für dich und mich im All entsteht" 
(Radioaktivitet – Til stede i alt hvad der omgiver os)

The Mix-udgaven 
I 1991 udgav Kraftwerk albummet The Mix, der indeholdt remixede udgaver af deres største hits. Heriblandt var også en techno-udgave af "Radioaktivität", udsat for vocoder og disco beats. Teksten, der i 1975-udgaven var overvejende positiv overfor emnet, var ligeledes markant ændret. En talesyntese (et program der oversætter elektronisk tekst til tale) udtalte ordene "Tschernobyl, Harrisburg, Sellafield, Hiroshima". Tjernobyl, Harrisburg og Sellafield er atomkraftværker hvor der er sket ulykker, og i Hiroshima blev der kastet en atombombe under anden verdenskrig. 

Den øvrige tekst kom til at lyde kom således: 

"Stopt Radioaktivität – Weil 's um unsere Zukunft geht" 
(Stop radioaktiviteten – fordi det gælder vores fremtid)

"Stop Radioaktivität – Für dich und mich im all Entsteht" 
(Stop radioaktiviteten – den er til stede i alt hvad der omgiver os)

"Strahlentod und Mutation – Durch die Schnelle Kernfusion" 
(Stråledød og mutation – i den hurtige kernefusion) "Radioactivity – Is in the air for you and me"(Radioaktivitet – Er i luften for dig og mig) "Radioactivity – Discovered by Madame Curie" 
(Radioaktivitet – Opdaget af Madame Curie) 

 Live-udgaven 
Når Kraftwerk spiller sangen live, introduceres sangen med et dæmonisk lydspor og en advarende tekst, der både bliver vist på storskærm og bliver fremsagt af en vocoder-manipuleret stemme. Teksten lyder således: "Sellafield 2 will produce 7.7 tons of plutonium every year. 1.5 kg of plutonium make a nuclear bomb. Sellafield 2 will release the same amount of radioactivity into the environment as Chernobyl every 4.5 years. One of these radioactive substances, Krypton 85, will cause death and skin cancer".''

Sange fra 1975
Kraftwerk-sange
Kusk

En kusk er føreren af et hestetrukkent transportmiddel, f.eks. en hestevogn, en karet, en hestesporvogn eller en hesteomnibus. Som et kuriosum kaldes salgschaufførerne på øldepoternes lastbiler ofte stadig kuske (eller ølkuske) som et levn fra dengang øllet til værtshusene leveredes fra hestevogn.

På større godser og ved fyrstehuse samt ved kollektive trafikselskaber var kuske i reglen uniformerede. I Danmark må traditionelt kun Kongehusets (og greverne Danneskiold-Samsøes) kuske anvende rødt slag.

Hushjælp
Stillingsbetegnelser
Top Niveau Records

Top Niveau Records er et dansk hiphop-kollektiv, grundlagt i foråret 2006. I slang skrives det som: Top 9-veau Records.

Rapperne i kollektivet er:

 Sten-Haard

 Ste-Fanatikeren

 AnkR

 Ken Krack

 Fosta

Mansion Get Down 

I efteråret 2006 inviterede Top Niveau Records en masse prominente rappere og producere til en "get down" i en luksus hytte, Strandlyst i udkanten af Middelfart.

Selve formålet med arrangementet var at lave en helt ny form for indspildningsmiljø og et af danmarks største compilations projekter og til dette formål blev følgende rappere inviteret:

Mikkel Mund - Jøden - Jonny Hefty - Søren Strøm - Pede B - Organiseret Riminalitet - Haven Morgan - Kejser A -Ham Den Lange - Thomas T - Joe True - PTA - Fosta - Ste-fanatikeren - Sten Haard - Kasper Spez - Pede Gøbb - THC - M-Cnatet - Spytreflex - Patrick B - MC Meller - Dix One - Yogiprods - Dj Cars10 - Machacha - Lil Jay - DJ Noize - Heartbeat Productions og Bino.

Udgivelser 

 Et Glimt Af Fremtiden

Kommende udgivelser 

 Top 9 Vinyl

 Ste-Fanatikerens debutalbum

 Sten Haard Vinyl

Links 
 GAFFA artikel – omkring Mansion Get Down 
 Top Niveau's officielle hjemmeside 

Hiphopgrupper fra Danmark
Musikgrupper fra 2006
Stubdrup (Kolding Kommune)

Stubdrup ligger i Sydjylland og er en meget lille landsby i Harte Sogn. Den befinder sig i Kolding Kommune og hører til Region Syddanmark. Tidligere lå den i Brusk Herred i Vejle Amt. Stubdrup ligger ca. 8 kilometer fra Kolding.

Lokaliteter i Kolding Kommune
Ægløsning

Ægløsning (ovulation, fra lat. ovulum = "lille æg") er den korte fase i kvindens menstruationscyklus hvor den modnede, ubefrugtede ægcelle bliver stødt ud fra den såkaldte Graafske follikkel i æggestokken. Enkelte kvinder vil opleve en lettere smerte i forbindelse med ægløsningen (Mittelschmerz).

Ægløsning og frugtbarhed 
Ægløsningen udløses af en kraftig øget udskillelse af luteiniserende hormon (LH) fra hypofysen. Et follikelstimulerende hormon (FSH) spiller også en rolle. En måling af LH i kvindens krop kan anvendes til at bestemme ægløsningstidspunktet, men dette er ikke egnet som præventionsmiddel.

Efter ægløsningen starter ægget på sin vandring ned igennem æggelederen til livmoderen og bliver her enten befrugtet eller går til grunde og udskilt med menstruationen. Det er dermed i dagene efter ægløsningen der er størst sandsynlighed for at kvinden bliver befrugtet, og præventionsmetoder baseret på "sikre" perioder er baseret på at undgå samleje i dagene omkring ægløsningen, sandsynligheden er størst fire dage før. Ægløsningen sker sædvanligvis ca. 14 dage før næste menstruation, men det er umuligt med sikkerhed at beregne ægløsningstidspunktet ved at tælle antal dage fra forrige menstruation. Et alternativ er at måle kropstemperaturen daglig. Ved ægløsningen stiger den ca. 0,5 grader Celsius, og vedbliver her resten af menstruationscyklusen. Hverken "sikre perioder" eller "temperaturmetoden" kan anbefales som sikker prævention.

Ægløsning og adfærd 
Eftersom frugtbarheden er på sit højeste omkring ægløsningen, vil hunners adfærd i mange dyrearter her ændre sig i retning af at finde potentielle partnere. Antagelig gælder dette også for kvinder. For eksempel øges følsomheden i duftorganer hos kvinder med ægløsning. Et studie har vist at kvinders præferencer for mænd ændres i løbet af tiden omkring ægløsningen til en mere primitiv drift for at finde en passende partner. Et andet studie konkluderer at kvinderne selv omkring ægløsningen ændrer udseende til noget mere attraktiv. Betydningen og nøjagtigheden af disse studier er meget omdiskuterede i medicinske og videnskabelige kredse.

Andre dyrearter 
Katte har en mekanisk provokeret ægløsning, som udløses af hankatten under kopulation. 

Høner har en særlig stor ægløsningskapacitet (ca. et æg daglig). 

Hos kameler udløses ægløsningen af feromoner fra hannen. Hunkameler i karavaner uden hanner har ingen menstruationscyklus.

Se også
Kvindens ægløsningscyklus

Kilder 
 Chabbert Buffet N, Djakoure C, Maitre SC, Bouchard P. 1998. Regulation of the human menstrual cycle. Front Neuroendocrinol 19:151-86. (Abstract)
 Fortune JE. 1994.Ovarian follicular growth and development in mammals. Biol Reprod: 50:225-232
 Guraya SS, Dhanju CK. 1992. Mechanism of ovulation -- an overview. Indian J Exp Biol 30:958-967
 Roberts SC, Havlicek J, Flegr J, Hruskova M, Little AC, Jones BC, Perrett DI, Petrie M. 2003. Female facial attractiveness increases during the fertile phase of the menstrual cycle. Proc Biol Sci: 271 Suppl 5 (Abstract)

Eksterne henvisninger og kilder 
Beregn hvornår du har ægløsning 
Ægløsningsberegner 

Formering
Gynækologi
Kvindens kønsorganer
Okseøje (Glebionis)

Okseøje (Glebionis) hed tidligere Chrysanthemum. Det er en slægt med 3 arter, som er udbredt i Europa, Nordafrika og Asien. Det er ret lave, urteagtige planter med hårløse stængler, dybt indskårne blade og store, endestillede blomsterhoveder.

 Gul okseøje (Glebionis segetum)
 Flerfarvet okseøje (Glebionis carinata)
 Kronokseøje (Glebionis coronaria)

Slægten er udskilt af den oprindelige, meget store slægt, Chrysantemum, efter en fælles beslutning i 1999 hos International Code of Botanical Nomenclature.

Kurvblomst-familien
Skadestue

En skadestue er en specialafdeling på et sygehus, der tager sig af akut opståede skader og sygdomme. I skadestuen findes læger fra flere specialer samt sygeplejersker og evt. specialuddannede social- og sundhedsassistenter. Skadestuerne hører i stigende grad til enheden akutmodtagelsen og bemandes i stigende grad med akutlæger.

I skadestuen modtages dels patienter, der selv henvender sig for div. skader og sygdomme, dels patienter der køres ind med ambulance. Skadestuen fungerer i samarbejde med vagtlægeordningen, forstået således at de varetager hver sin patientgruppe; akut opståede skader og sygdomme (f.eks. sygdomme der forværres kraftigt over få timer) behandles i skadestuen, evt. via 112, mens sygdomme, der ikke kræver akut indlæggelse behandles af egen (praktiserende) læge eller vagtlæge. De fleste skadestuer har åbent hele døgnet, omend enkelte skadestuer holder lukket om natten. I disse tilfælde kan vagtlægeordningen benyttes i stedet.

Skadestuer i Danmark

Region Syddanmark 
 Esbjerg: Sydvestjysk Sygehus, Esbjerg
 Vejle: Sygehus Lillebælt, Vejle
 Kolding: Sygehus Lillebælt, Kolding
 Aabenraa: Sygehus Sønderjylland, Aabenraa
 Odense: Odense Universitetshospital
 Svendborg: OUH, Svendborg Sygehus

Region Sjælland 
 Holbæk: Holbæk Sygehus
 Køge: Sjællands Universitetshospital
 Nykøbing F.: Nykøbing F. Sygehus
 Slagelse: Slagelse Sygehus
 Næstved: Næstved Sygehus
 Roskilde: Sjællands Universitetshospital
 Kalundborg: Kalundborg Skadeklinik
 Nakskov: Nakskov Skadeklinik
 Nykøbing Sj.: Sundhedscenter Odsherred Skadeklinik

Region Nordjylland 
 Aalborg: Aalborg Universitetshospital
 Hjørring: Regionshospital Nordjylland
 Thisted: Aalborg Universitetshospital, Thisted
 Farsø: Aalborg Universitetshospital, Farsø
 Hobro: Aalborg Universitetshospital, Hobro

Region Midtjylland 
 Grenaa: Grenaa Sundhedshus
 Herning: Regionshospitalet Gødstrup
 Holstebro: Center for Sundhed
 Horsens: Regionshospitalet Horsens
 Lemvig: Lemvig Sundhedshus
 Randers: Regionshospitalet Randers
 Ringkøbing: Sundhedshus Ringkøbing
 Samsø: Samsø Sundheds- og Akuthus
 Silkeborg: Regionshospitalet Silkeborg
 Skive: Regionshospitalet Skive
 Viborg: Regionshospitalet Viborg
 Aarhus: Aarhus Universitetshospital

Region Hovedstaden 
 Amager: Amager Hospital
 København NV: Bispebjerg Hospital
 Bornholm: Bornholms Hospital
 Frederiksberg: Frederiksberg Hospital
 Gentofte: Gentofte Hospital
 Glostrup: Glostrup Hospital
 Hvidovre: Hvidovre Hospital
 Herlev: Herlev Hospital
 Frederikssund: Nordsjællands Hospital, Frederikssund
 Hillerød: Nordsjællands Hospital, Hillerød
 Helsingør: Nordsjællands Hospital, Sundhedshuset Helsingør

Kilder

Se også 

Kropsskader
Hospitaler
Klaus Mulbjerg

Klaus Mulbjerg (født 1975) er en dansk professionel tryllekunstner og forfatter.
 
Mulbjerg optræder med en blanding af trylleri og standup comedy, hvilket han har gjort siden 1995. Han har også medvirket i film og tv. Han har bl.a. skrevet til Fuckr med dn hjrne  med Jan Hellesøe som vært og Hokus Fucking Pokus med Rune Klan.

I 2006 skrev han Politikens Store Tryllebog.

Har medvirket i 
 2003 Reconstruction Instruktør Christoffer Boe Nordisk Film
 2005-2007 Magic Fight Night
 2006 Go' morgen Danmark (TV 2)
 2007 Aftenshowet (DR1)

 Bibliografi 
 Politikkens Store Tryllebog'' (2006) Politikens Forlag

Eksterne henvisninger 
 
 Klaus Mulbjergs officielle side

Tryllekunstnere
Komikere fra Danmark
Faglitterære forfattere fra Danmark
Rækkemotor-4

En 4-cylindret rækkemotor er en stempelmotor med fire cylindre anbragt på række langs en fælles krumtapaksel (rækkemotor).

Denne motortype er i dag den mest almindelige.

Hovedparten af fircylindrede bilmotorer anvender denne motorkonfiguration. Øvrige fircylindrede motorer V4-motoren (tidligere benyttet af Ford og motorcykelproducenter) og den fircylindrede boksermotor (benyttet af Subaru og Porsche). Række-4'er anvendes også i motorcykler.

Række-4'er motoren er klart den mest benyttede i Europa og Asien, og er også udbredt i Nordamerika, hvor 59% af alle lette køretøjer i 2020 var drevet af en række-4'er.

Fordelen ved en række-4'er i forhold til V4 og boksermotoren er, at den række-4'er alene kræver et enkelt topstykke, hvilket reducerer produktionsomkostningerne.

Fircylindrede række-benzinmotorer har typisk en motorstørrelse mellem 1,0 og 2,5 liter, men der blevet benyttet i større motorer, bl.a. en 4,5 liters række-4'er produceret af Bentley i 1927-1931. Mindre række-4'ere er benyttet i bl.a. Japan, hvor der fremstilles motorer ned til 550 cc i til bilen 'Kei car'. Dieselmotorer med række-4 i lastbiler leveres med op til 5 liter, og endnu større motorstørrelse kan findes i lokomotiver, marinemotorer og stationære motorer.

Referencer 

Stempelmotorkonfigurationer
W8-motor

En W8-motor er en ottecylindret stempelmotor i W-konfiguration. W8'eren kan betragtes som en flad V8-motor sammensat af to 15° VR4-motorer med 72 grader mellem cylinderrækkerne og én krumtapaksel. De udvendige dimensioner gør, at motoren kan monteres i et motorrum som ellers var beregnet til en V6-motor.

Volkswagen W8-motor 

Volkswagens W8-motor var monteret fortil på langs i Volkswagen Passat B5 mellem september 2001 og september 2004, men salget forblev minimalt med kun 10.000 enheder over verden pr. år. Passat W8 var Volkswagens topmodel frem til introduktionen af Volkswagen Phaeton.

Den 4,0-liters (3999 cm³) W8-motor havde en effekt på 202 kW (275 hk) ved 6000 omdr./min. og et drejningsmoment på 370 Nm ved 2750 omdr./min. Motoren var udstyret med to kædedrevne, overliggende knastaksler (to i hver cylinderrække), og to balanceaksler for at mindske vibrationerne. W8'eren delte nogle komponenter med VR5- og VR6-motorerne. 

Den nye Passat (type B6), som blev introduceret i 2005, havde motoren vendt på tværs. W8'eren var imidlertid fysisk for stor til at kunne monteres på denne måde, hvorfor VR6-motoren på 3,6 liter var topmotor i Passat B6.

Kilder 

Stempelmotorkonfigurationer
VAG-motorer
Tårekirtel

Tårekirtlen (lat.: glandula lacrimalis) er det organ, der danner og udskiller tårevæsken. Kirtlen er placeret i øjenhulen, øverst udadtil.

Tårekirtlen har udførselsgange med 10-20 åbninger udadtil ved øjet.

Der findes desuden små accessoriske tårekirtler, som sidder under omslagsfolderne af øjets bindehinde, specielt under den øvre omslagsfold. Disse er i stand til at fugte øjet, hvis man har fået fjernet den primære tårekirtel.

Se også 
 Tårevæske

Referencer 
 Andreasen, Erik et al. De indre organers anatomi (9. udgave, 2005). Munksgaard Danmark. .

Øjets anatomi
Ooh Ooh Baby

"Ooh Ooh Baby" er en popsang af den Amerikanske popsangerinde Britney Spears og er skrevet af Kara DioGuardi, Farid Nassar, Erick Coomes og Britney Spears. Sangen optræder som track nummer ti på hendes 5. studiealbum 'Blackout' fra 2007. Ifølge listen 'The Hot Hits On Australian Radio' siger rygterne at sangen vil blive udgivet som albummets tredje single, dog kun i Australien. 

Sangen vil blive udgivet i Januar 2008.

Kilder 

Sange fra 2007
Britney Spears-sange
Skamfure

Skamfuren (lat.: rima pudendi) er betegnelsen på furen eller spalten, som deler de ydre skamlæber ved foden af venusbjerget. Hos nogle kvinder er skamfuren en lukket spalte, eftersom de ydre skamlæber ligger hen over den, men det er lige så normalt at klitoris og/eller de indre skamlæber stikker ud fra furen.

Kvindens kønsorganer
Jørlunde Kirke

Jørlunde Kirke er en middelalderkirke, der menes at være bygget af Skjalm Hvide. I middelalderen var kirken herredskirke for Jørlunde Herred. Kirken er beliggende i landsbyen Jørlunde.

Jørlunde Kirke overtog den 1. august 2009 byens tidligere forsamlingshus, som nu kaldes Jørlunde Sognehus.

Kalkmalerier 

Kirken er udsmykket med kalkmalerier fra midten af 1100-tallet af en malergruppe kaldet "Jørlundeværkstedet".

Orglet 

Kirkens orgel, der har de længste orgelpiber i nogen dansk landsbykirke,, blev indviet den 25. oktober 2009. Orglet er bygget af orgelbyggeriet Th. Frobenius & Sønner og tegnet af arkitekerne Inger og Johannes Exner. Dispositionen og den klanglige opbygning er skabt af komponisten Frederik Magle. Orglet har 19 stemmer, 24 registre og 1360 piber. Cd'en Like a Flame med Frederik Magle blev indspillet på orglet.

Orglets disposition

Tr. = Transmission

Noter

Eksterne kilder og henvisninger 
 Byggeår for kirker 
 Jørlunde Kirke  hos nordenskirker.dk
 Jørlunde Kirke hos denstoredanske.dk
 Jørlunde Kirke hos danmarkskirker.natmus.dk (Danmarks Kirker, Nationalmuseet)
 Jørlunde Kirke hos KortTilKirken.dk

Kirker i Frederikssund Kommune
Kirker i Helsingør Stift
Kirker i Frederiksborg Amt
Kuppet i Loshult

Kuppet i Loshult var et kup under den Skånske Krig, hvor den svenske hær berøves hele krigskassen. 

I juli 1676 lykkedes det en gruppe gøngebønder i Loshult at få fat i Karl 11.s krigskasse på 50.000 rigsdaler. Krigskassen bestod af sølvmønter, store kobberplader og kongens silketelt. Nogle af kobberpladerne vejede helt op til 20 kilogram. Det samlede krigsbytte var fordelt på cirka 250 vogne, stående ved Loshult Kirke. 

Efter krigen forsøgte Karl 11. at opspore sine kobberplader, men kun et fåtal dukkede op igen. Bønderne har sikkert skjult kobberpladerne ved at grave dem ned. Så sent som i 1996 fandt man 10 kobberplader nord for Loshult, da man skulle plante skov. Kuppet i Loshult er gået over i historien som et eksempel på snaphanernes modstand mod den svenske konge Karl 11. og hans hær.

Eksterne henvisninger
 Snaphanerne og kuppet i Løsholt

Den Skånske Krig
Begivenheder i 1676
Walter Bruch

Walter Bruch (født 2. marts 1908, død 5. maj 1990) var en tysk ingeniør ansat hos Telefunken.

Han opfandt farve TV-systemet PAL (Phase Alternating Line), der benyttes i Europa.

Ekstern henvisning 

 Walter Bruch

Opfindere fra Tyskland
Tyskere i 1900-tallet
Dietrich Nikolaus Winkel

Dietrich Nikolaus Winkel (1780 – 1826) var var en hollandsk opfinder af den første succesfulde metronom.

Winkel blev født i Amsterdam. I 1812, mens han eksperimenterede med penduler opdagede han at et pendul afvejet på begge sider af centrum kunne slå støt, endda i det langsomme tempo der ofte bruges i europæisk klassisk musik. Winkel patenterede dog ikke sin ide og i 1816 stjal Johann Nepomuk Mälzel konstruktionsideen og patenterede Mälzelmetronomen, der stadig bruges i dag. Derfor tilskrives Mälzel ukorrekt ofte æren af at have opfundet metronomen.

Opfindere fra Nederlandene
Personer fra Amsterdam
Willem ten Rhijne

Willem ten Rhijne (1649 - 1. december 1700) var en hollandsk læge og botaniker ansat ved det Nederlandske Ostindiske Kompagni. Fra 1674 til 1676 opholdt han sig på den japanske ø Dejima ud for Nagasaki. Her kom han i kontakt med japanske og kinesiske handelsfolk og læger og lavede på den baggrund den første europæiske beskrivelse af akupunktur, Dissertatio de Arthritide: Mantissa Schematica: de Acupunctura (1683), og den første detaljerede afhandling om te (1678) – begge skrevet på latin.

Willem ten Rhijne skrev også en bog (1673) med titlen "En beskrivelse af Kap det gode håb og Hottentotterne, landets indfødte" som beskrev de indfødte hottentotters (nuværende Khoikhoi) liv i de tidlige dage af den hollandske beboelse i Sydafrika.

Eksterne henvisninger 
 Willem ten Rhijne und die japanische Medizin (I)  
 Willem ten Rhijne und die japanische Medizin (II)  

Personer fra Nederlandene
Lauritz Bertelsen

Laurids Bertelsen (1514 – 19. januar 1588) var biskop i Århus Domkirke fra 1557 – 1587 . Han blev født
i Ribe Stift og studerede
ved Københavns Universitet støttet af 
Aarhus Domkapitel. 1543 sluttede han sig en tid
lang til en kreds af studerende, der samlede sig
om Niels Hemmingsen, som nylig var kommet hjem fra
Wittenberg og gennemgik Davids Salmer for dem efter
Philipp Melanchthons metode. 

Laurids Bertelsens kom til 
Århus, hvor han omkring 1547 blev rektor ved latinskolen,
derefter 1550 sognepræst ved Frue Kirke og lektor ved
domkirken og endelig 1557 biskop. Han var en helstøbt
personlighed, åben og ærlig i sin færd og mærkelig
djærv i sine udtalelser over for den danske adel. Han
skal have været gift 3 gange, men hans ægteskaber
synes at have været barnløse. Hans sidste hustru,
Elline Sørensdatter, var enke efter sognepræsten ved
domkirken i Århus, Esben Pedersen. I dette sidste
ægteskab havde han en steddatter, Marine, som blev
gift med magister Peder Jensen Vinstrup, der efterfulgte ham, da
han 1587 nedlagde sit embede. Han døde 19. januar 1588.

Eksterne kilder/henvisninger 
 Efter S. M. Gjellerups tekst i Dansk Biografisk Leksikon på Projekt Runeberg

Skolefolk fra Danmark
Biskopper over Århus Stift
Danskere i 1500-tallet